הלה שלג

הִלה שלג (מכונה לעיתים גם "Frozen May"; נולדה ב-18 בפברואר 1984) היא כותבת, מוזיקאית ומשוררת ישראלית, זוכת פרס אקו"ם ע"ש עלי מוהר לעידוד פרסום היצירה לשנת 2017.

קורות חיים 
שלג גדלה בכרמיאל ועברה לתל אביב בשנת 2006. החלה את דרכה באתר "במה חדשה" בתחילת שנות האלפיים. סיימה לימודי קופירייטינג במכללת ACC של תרצה גרנות, ולימודי תקשורת חזותית ב"סטודיו 6B" בתל אביב.

באפריל 2015 הוציאה בהוצאה עצמית אלבום ראשון בשם "האוסף" בהפקתו המוזיקלית של יון לב. האלבום זכה במענק מקרן אקו"ם לקידום היוצר והיצירה הישראלית, סוקר ברשת, ושירים מתוכו הושמעו ברדיו ובטלוויזיה והופיעו בסדרה "אם וכאשר" ששודרה בערוץ עשר.

באוקטובר 2015 התחילה פרויקט כיתובי קיר תחת ההאשטאג #הלהשלגכותבתלקיר במסגרתו היא כותבת באמצעות מכחולים וצבעי אקריליק משפטים שהגתה, על קירות במרחב הציבורי בהתכתבות עם הסביבה או בהתייחסות לגרפיטי קיים, מצלמת אותם ומעלה לרשת.

המשפט שפתח את הפרויקט הוא "עשיתי המון חיים בטעויות שלי", שהפך ויראלי.

תמונות מהפרויקט הוצגו בתערוכות בתל אביב ובחיפה, והוא מתעדכן באופן שבועי בפלטפורמות הרשת השונות.

בשנים 2016 ו-2017 פורסמו ארבעה משיריה בגליונות 12 ו-13 של מגזין "מעין".

במאי 2017 השתתפה בפרויקט Street Tardis בתחנה המרכזית החדשה של תל אביב, במסגרתו יצרה טארדיס ממשפטים שכתבה, בפורמט של מדבקת חלון ברחבת המסופים.

בינואר 2018 הוציאה בהוצאה עצמית אלבום שני בשם "בָּבוּאָה" בהפקתו המוזיקלית של אורן אובסטבלום. שירים מתוכו הושמעו ברדיו.

באפריל 2018 זכתה בפרס אקו"ם ע"ש עלי מוהר לעידוד פרסום היצירה, על שירים ופזמונים שכתבה.

במאי 2020, בתקופת התפרצות מגפת הקורונה והסגרים, החלה את פרויקט #השבלונותשלהלהשלג, במסגרתו היא נותנת ביטוי מוחשי למשפטיה באמצעות שבלונות של אותיות וסמלים.

דיסקוגרפיה

קישורים חיצוניים

הערות שוליים 

זוכות פרס אקו"ם
זוכי פרס אקו"ם
זמרות-יוצרות ישראליות
זמרים-יוצרים ישראלים
זמרות ישראליות
זמרים ישראלים
מוזיקאיות ישראליות
מוזיקאים ישראלים
אמניות ישראליות
זמרים-יוצרים בעברית
אמני גרפיטי ישראלים
פזמונאים להט"בים
להט"בים יהודים
זמרים להט"בים ישראלים
מלחינים להט"בים ישראלים
להט"ביות ישראליות
ישראליות שנולדו ב-1984
ישראלים שנולדו ב-1984